વસિષ્ઠ કહે છે કે-હે રામચંદ્રજી,ચૂડાલા રાણીએ તે માયા (ઇન્દ્રના આવવા-રૂપ) ને શમાવી દઈ,બીજો વિચાર કર્યો કે "આ રાજાને ભોગોની ઈચ્છા વશ કરી શકતી નથી,એ ઘણી ખુશી ની વાત છે,ઇન્દ્રનો સમાગમ થવા છતાં પણ રાજા શિખીધ્વજ શાંત અને વિકારરહિત હોવાથી,નિર્વિકાર સ્થિતિ-વાળો રહ્યો અને ઉતાવળ નહિ કરતાં ખુબ ધીરજથી પોતાની હાંસી થાય તેવું પણ નહિ કરતા તેણે વ્યવહારને યોગ્ય ઇન્દ્રનો પૂજન-સત્કાર કર્યો.